Džekijs Stjuarts

Sers Džons Jangs Stjuarts (; dzimis ), pazīstams kā Džekijs Stjuarts () ir bijušais skotu autosacīkšu braucējs. Savā sportista karjerā kļuva par trīskārtēju Formula 1 pasaules čempionu, izcīnot titulu 1969., 1971. un 1973. gadā. Pēc karjeras beigām 1990. gadu nogalē vadīja Stewart Grand Prix komandu.

Džekijs Stjuarts ir pēdējais dzīvais 1960. gadu Formula 1 pasaules čempions, kā arī vecākais dzīvais Formula 1 sacīkstes uzvarētājs.

 Dzīvesgājums 
Džekijs Stjuarts piedzima 1939. gada 11. jūnijā Miltonas ciemā Skotijā 25 km attālumā no Glāzgovas. Viņa tēvs amatieru līmenī piedalījās motociklu sacensībās, bet viņa vecākais brālis Džimijs (1931–2008) nodarbojās ar autosportu un piedalījās vienā Formula 1 pasaules čempionāta posmā. Stjuarts jaunībā nodarbojās ar māla baložu šaušanu. Viņš mēģināja kvalificēties 1960. gada olimpiskajām spēlēm Romā, taču Lielbritānijas komandas atlasē palika 3. vietā.

1964. gadā Stjuarts piedalījās Lielbritānijas Formula 3 (F3) čempionātā Tyrrell komandas sastāvā. Sezonas gaitā viņš neuzvarēja tikai divos posmos, un viņam vairākkārt tika piedāvāta dalība Formula 1 (F1) pasaules čempionātā. 1965. gadā viņš debitēja F1 BRM komandas sastāvā. Savā pirmajā sezonā viņš piecos no deviņiem posmiem finišēja labāko trijniekā, tostarp, uzvarot . 1966. gads viņam bija mazāk veiksmīgs.  Stjuarts piedzīvoja avāriju, kuras dēļ viņam nācās izlaist nākamo posmu. Pēc šīs avārijas Stjuarts sāka cīnīties par drošības uzlabošanu autosportā. Tajā pašā gadā viņš savā pirmajā mēģinājumā gandrīz uzvarēja Indianapolis 500. Desmit apļus pirms finiša Stjuarts bija vadībā par apli, taču bija spiests izstāties tehniska defekta dēļ.

Pēc vēl vienas neveiksmīgas sezonas BRM sastāvā Stjuarts 1968. gadā pievienojās Matra komandai. To vadīja Kens Tirels, ar kuru Stjuarts bija sadarbojies F3. Šajā sezonā viņš uzvarēja trijos pasaules čempionāta posmos. Par spīti tam, ka Stjuarts traumas dēļ izlaida divas sacīkstes, viņš līdz sezonas beigām cīnījās par čempiona titulu. 1969. gadā Stjuarts un Matra dominēja, un vairākos posmos viņš uzvarēja ar vismaz viena apļa pārsvaru. Viņš uzvarēja sešos no 11 sezonas posmiem, un pirmo reizi kļuva par pasaules čempionu.

1970. gadā Matra vēlējās sākt lietot savus dzinējus, bet Tirels un Stjuarts vēlējās palikt pie Cosworth dzinējiem. Tā rezultātā Tirels beidza sadarbību ar Matra un sāka darbu pie savas šasijas. Lielāko sezonas daļu Tyrrell komanda un Stjuarts brauca ar March šasiju, līdz augustā debitēja Tyrrell 001. 1971. gadā Stjuarts ar Tyrrell-Cosworth otro reizi kļuva par pasaules čempionu, atkal uzvarot sešos posmos no 11. Stjuarts to paveica par spīti tam, ka togad sirga ar mononukleozi. 1972. gadā viņš gastrīta dēļ nepiedalījās , un sezonas kopvērtējumā bija 2. vietā.

1973. gada sākumā Stjuarts nolēma, ka šī būs viņa pēdējā sezona. Viņš togad trešo un pēdējo reizi kļuva par Formula 1 pasaules čempionu, un noslēdza karjeru ar 27 izcīnītām uzvarām, kas tolaik bija rekords. Stjuarts bija iecerējis noslēgt karjeru pēc sezonas pēdējā posma , kas būtu 100. pasaules čempionāta posms viņa karjerā. Šo sacensību treniņbraucienos gāja bojā Stjuarta komandas biedrs Fransuā Sevērs, tādēļ Stjuarts savā pēdējā sacīkstē nepiedalījās.

No 1971. līdz 1988. gadam Stjuarts ASV bija autosporta komentētājs. Viņš komentēja Formula 1, NASCAR un CART sacensības, tostarp, Indianapolis 500. Viņš 1976. gadā komentēja arī jāšanas sacensības vasaras olimpiskajās spēlēs Minhenē un kamaniņu sporta sacensības ziemas olimpiskajās spēlēs Insbrukā. Viņš ir komentējis sportu arī Austrālijas, Kanādas un Lielbritānijas televīzijas kanālos.

1996. gadā Džekijs Stjuarts kopā ar dēlu Polu dibināja Stewart Grand Prix komandu. Tā no 1997. gada piedalījās Formula 1 sacensībās un cieši sadarbojās ar Ford. Komanda uzvarēja vienā Formula 1 posmā – 1999. gada . 1999. gadā Ford iegādājās komandu un pārdēvēja to par Jaguar Racing.

 Atsauces 

 Literatūra 


 Ārējās saites 

Kategorija:1939. gadā dzimušie
Kategorija:Formula 1 piloti
Kategorija:Formula 3 piloti
Kategorija:Lielbritānijas autosportisti
Kategorija:Skotijā dzimušie